CELEX: 62021CN0447
Language: lv
Date: 2021-07-20 00:00:00
Title: Lieta C-447/21 P: Apelācijas sūdzība, ko 2021. gada 20. jūlijā Petrus Kerstens iesniedza par Vispārējās tiesas (septītā palāta) 2021. gada 17. maija rīkojumu lietā T-672/20 Kerstens/Komisija

25.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 431/8
            
         
      Apelācijas sūdzība, ko 2021. gada 20. jūlijāPetrus Kerstens iesniedza par Vispārējās tiesas (septītā palāta) 2021. gada 17. maija rīkojumu lietā T-672/20 Kerstens/Komisija
      (Lieta C-447/21 P)
      (2021/C 431/06)
      Tiesvedības valoda – franču
      
         Lietas dalībnieki
      
      
         Prasītājs: Petrus Kerstens (pārstāvis: C. Mourato, advokāts)
      
         Otra lietas dalībniece: Eiropas Komisija
      
         Prasījumi
      
      
                  —
               
               
                  Atcelt Vispārējās tiesas 2021. gada 17. maija rīkojumu lietā T-672/20 Kerstens/Komisija;
               
            
                  —
               
               
                  atzīt attiecīgo prasību par pieņemamu;
               
            
                  —
               
               
                  ņemot vērā to, ka tiesvedības stadija neļauj izspriest lietu pēc būtības, nodot lietu atpakaļ Vispārējai tiesai izspriešanai pēc būtības;
               
            
                  —
               
               
                  atlikt lēmuma par tiesāšanās izdevumiem pieņemšanu.
               
            
         Pamati un galvenie argumenti
      
      Četri apelācijas sūdzības pamati attiecas uz prasītāja pirmajā instancē celtās prasības pieņemamību.
      Ar pirmo pamatu apelācijas sūdzības iesniedzējs apgalvo, ka, atzīstot par nepieņemamu prasību atcelt 2020. gada 20. un 31. janvāra lēmumus, Vispārējā tiesa esot pārkāpusi noteikumus par pierādīšanas pienākumu, kā arī Civildienesta noteikumu 91. panta 3. punktu, un sagrozījusi faktus un pierādījumus.
      Ar otro pamatu apelācijas sūdzības iesniedzējs uzskata, ka Vispārējā tiesa pārsūdzēto rīkojumu nav pietiekami pamatojusi.
      Ar trešo pamatu apelācijas sūdzības iesniedzējs apgalvo, ka Vispārējā tiesa ir būtiski pārkāpusi tiesiskās drošības principu saistībā ar apstrīdētā akta paziņošanas datuma noteikšanu.
      Ar ceturto un pēdējo pamatu apelācijas sūdzības iesniedzējs uzskata, ka Vispārējā tiesa ir pārkāpusi vienlīdzīgas attieksmes pret ierēdņiem principu saistībā ar viņiem adresēto aktu, kas var būt pamats tiesvedībai, paziņošanas datuma noteikšanu.